**Правила за реда и условията, свързани с разкопаване на благоустроени общински терени и зелени площи при извършване на строителни и монтажни работи на елементи от техническата инфраструктура на територията на община Габрово**

**ГЛАВА ПЪРВА**

**Общи положения**

**Чл. 1** С тези Правила се определят:

1. условията и реда за извършване на строителни и монтажни работи (СМР) по смисъла на § 5, т. 40 във вр. т.38 от ДР на Закона за устройство на територията, свързани с разкопаване и възстановяване на улични и тротоарни настилки, алеи, вътрешно-квартални пространства, общински пътища, озеленени площи и други терени на територията на община Габрово, както и на всички елементи от тях.

2. условията и реда за извършване на СМР от експлоатационните дружества извършващи дейност на територията на Община Габрово свързвана с нарушаване, разкопаване, увреждане и др., на елементи на техническата инфраструктура, зелени площи и други благоустроени терени общинска собственост, при ново строителство, ремонти, аварии и присъединявания към общите мрежи и съоръжения.

3. условията и реда за организация на строителството в населените места и използване на тротоари, площади и други общински площи за разполагане на строителни и други помощни материали във връзка със строителни дейности.

4. правомощията на Кмета на Община Габрово и/или определени от него длъжностни лица във връзка с дейностите по т.1-3.

**ГЛАВА ВТОРА**

**Годишно съгласуване и координация с експлоатационните дружества**

**Чл. 2** (1) Всяка календарна година, до края на месец декември, експлоатационните дружества, предоставящи обществени услуги по смисъла на § 1, т. 4 от Закона за администрацията и чиято дейност е свързана с разкопаване на улични и тротоарни настилки, вътрешно-квартални пространства, общински пътища, озеленени площи и други благоустроени терени, както и на всички елементи от тях, предоставят в Община Габрово инвестиционната си програма за следващата календарна година, в частта и касаеща изграждане, ремонт и/или реконструкция на мрежи и съоръжения на техническата инфраструктура.

(2) Всяка календарна година, до края на месец март Кметът на общината или определено от него длъжностно лице, изготвя график за всички предстоящи през настоящата година строителни и монтажни работи, свързани с изграждане, ремонт или поддръжка на елементите на техническата инфраструктура, като съобразява и предоставените инвестиционни програми на дружествата по ал. 1.

(3) Копие от графика по ал.2 се предоставя на всички експлоатационни дружества и се оповестява чрез средствата за масово осведомяване и в интернет страницата на общината.

(4) Дружествата, предоставящи обществени услуги (експлоатационни дружества), изграждат своите мрежи съгласно заявените от тях инвестиционни намерения и при съобразяване със строителната програма на общината за текущата година. При възможност инвестиционните намерения се изпълняват съвместно и едновременно, в общи трасета, поне до обхват „квартал“.

(5) Актуализации и промени в графика по ал. 2 се допускат само в случай на доказана и неотложна нужда от извършване на строителните и монтажни дейности в обществен интерес.

(6) Дейности, свързани с осъществяване на спасителни и аварийно-възстановителни строителни и монтажни работи се изпълняват незабавно.

**Чл. 3** Забранява се извършването на строителни и монтажни работи, свързани с разкопаване на улични и тротоарни настилки, вътрешно - квартални пространства, общински пътища, озеленени площи и други благоустроени терени на територията  на общината, от експлоатационните дружества, доставчици на обществени услуги, невключени в графика по чл.2 ал. 2, с изключение на случаите по чл.2 ал.5.

**ГЛАВА ТРЕТА**

**Ред и условия за извършване на строителни и монтажни работи**

**Чл. 4** (1) Строително-монтажни работи (СМР), свързани с разкопаване на улични и тротоарни настилки, вътрешно-квартални пространства, общински пътища, озеленени площи и други благоустроени терени на територията на общината, както и на всички елементи от тях, **при ново строителство и/или ремонт и/или реконструкция и/или присъединяване**, се извършва на основание влязло в сила Разрешение за строеж, след писмено уведомление до общинската администрация *Образец N:1)*, *Приложение 1* към настоящите Правила, към което е приложен документ за внесена гаранционна вноска по чл. 18 от тези Правила.

(2) При СМР в хипотезите на чл. 147, ал. 1 и чл. 151, ал. 1  от ЗУТ, преди започване на СМР се уведомява писмено общинската администрация *(Образец N:1)*, *Приложение 1* към настоящите Правила, като се прилага план-схема на разкопавания участък и документ за внесена гаранционна вноска по чл. 20 от тези Правила.

**Чл. 5** (1) В 7-дневен срок от постъпване на уведомлението, кметът на Общината или упълномощено от него длъжностно лице, издава съгласувателно писмо, което съдържа:

1. предписание за срока и времето, в което да бъдат извършвани СМР и възстановителни работи;

2. последователността, в която да бъдат извършвани СМР, в случай, че на същата територия се извършват СМР и от други лица;

3. Указания във връзка с въвеждане на временната организация и безопасността на движението (ПВОБД), съгласувана със сектор „Пътна полиция“ (при необходимост)

4. Възложителят/негови представители/, както и техническият ръководител на проекта с пълна индивидуализация и координати за връзка.

5. Длъжностно лице/лица от община Габрово, което отговаря/т и координира/т дейностите, във връзка с тези Правила.

6. Други обстоятелства с оглед спецификата на терена.

(2) Строителните и монтажни работи по разкопаване на улични и тротоарни настилки, вътрешно-квартални пространства, общински пътища, озеленени площи и други благоустроени терени на територията на общината могат да започнат веднага след издаване на съгласувателното писмо.

(3) При необходимост от издаване на Заповед за временната организация и безопасността на движението, фактическото изпълнение на СМР започва след влизане в сила на същата.

**Чл.** **6** (1) Най-малко три дни преди засипване на изградени или преустроени подземни мрежи и/или съоръжения, Възложителят е длъжен да уведоми общината за това. Засипването се разрешава незабавно при условията на чл. 74, ал. 2 от ЗУТ.

(2) Завършването на строително - монтажните работи в случаите на нов строеж или по чл. 73 от ЗУТ се удостоверява с екзекутивна документация съгласно чл.74, ал.3 от ЗУТ.

**Чл. 7** (1) **При повреди и аварии** на подземните съоръжения на техническата инфраструктура, които трябва да бъдат отстранени незабавно, Възложителят или експлоатационното дружеството, може да започне СМР веднага, като незабавно уведоми за това Община Габрово, като подаде в деловодството на Община Габрово писмено Уведомление (*Образец N:2*), *Приложение 2* към настоящите Правила, към което са приложени :

- документ/и удостоверяващ/и наличието на авария;

- план-схема на разкопавания участък;

- техническият ръководител и координати за връзка;

- документ за внесена гаранционна вноска по реда на чл. 20 от тези Правила.

(2) При повреди и аварии на подземните съоръжения на техническата инфраструктура, които трябва да бъдат отстранени незабавно в почивни и празнични дни или в извънработно време, възложителят или експлоатационното дружество, може да започне СМР веднага, като уведоми незабавно дежурния към Общинския съвет за сигурност и на e-mail: gabrovo@gabrovo.bg

(3) В случаите по ал. 2, възложителят или упълномощен представител на експлоатационното дружество подава в деловодството на Община Габрово Уведомлението по *Образец N:2,* *Приложение 2* към настоящите Правила, в първия работен ден след започване на СМР, свързани с отстраняване на аварията.

**Чл. 8** В деня на постъпване на заявлението по чл.7, ал. 1 и ал. 3 от настоящаите Правила, между представители на общинска администрация и възложителя на СМР се съставя констативен протокол и снимков материал за състоянието на участъка, в който ще се извършват аварийни ремонтни работи.

**Чл. 9** В 3-дневен срок от съставяне на протокола по чл. 8, кметът или определено от него длъжностно лице, издава съгласувателно писмо, с което се определят:

- срок, в който да бъдат извършвани възстановителните работи;

- последователността, в която да бъдат извършвани възстановителните работи, в случай, че на същата територия се извършват СМР и от други лица;

- длъжностно лице/лица от Община Габрово, което отговаря и координира дейностите, във връзка с тези Правила;

- други обстоятелства, с оглед спецификата на терена.

**ГЛАВА ЧЕТВЪРТА**

**Възстановяване на техническата инфраструктура**

**Чл. 10** Лицата, изпълнили СМР по смисъла на тази наредба са длъжни да извършат за своя сметка необходимите възстановителни работи по реда и в сроковете, посочени в съгласувателните писма по чл. 5 ал. 1 и чл. 9 от Правилата.

**Чл. 11** (1) Възстановяването на изкопите и повредите по улици, пътища и алеи се извършва с инертни материали – несортиран трошен камък до ниво земно легло. Уплътняването се извършва на пластове по 30 см. Полага се трошен камък за пътна основа с минимална дебелина на пласта от 45 см, след което се полага съответната    по вид настилка. Във всички случаи настилката се уплътнява.

(2) Възстановяването на пътната (асфалтова) настилка, в зависимост от класа на улицата, определен съгласно чл.77, ал.1 от ЗУТ, трябва да се изпълни в съответствие със следните изисквания към конструкцията на настилката:

**1. За улици I и II клас**

Несортиран трошен камък с непрекъсната зърнометрия – дебелина мин. 45 см.

Битумизирана основа – дебелина 12см.

Неплътен асфалтобетон /биндер/ - дебелина 6 см.

Плътен асфалтобетон, за износващ пласт – дебелина 4 см

**2. За улици III и IV клас**

Несортиран трошен камък с непрекъсната зърнометрия – дебелина мин. 45 см.

Битумизирана основа – дебелина 6см.

Неплътен асфалтобетон /биндер/ - дебелина 4 см .

Плътен асфалтобетон, за износващ пласт – дебелина 4 см

3. **За улици V и VI клас**

Несортиран трошен камък с непрекъсната зърнометрия – дебелина мин. 45 см.

Неплътен асфалтобетон /биндер/ - дебелина 6 см.

Плътен асфалтобетон, за износващ пласт – дебелина 4 см

(3) Възстановяването на пътната настилка над несортирания трошен камък да обхваща ширината на изкопа, увеличена с по ~~20~~ 30см на всеки един асфалтов пласт от всички страни.

1. Оформят се правоъгълни форми, за всеки един от пластовете, със страни успоредни и перпендикулярни на оста на пътя, след което се полага гореща асфалтова смес с необходимата дебелина за съответния клас улици. Преди полагане на асфалтовите пластове се възстановяват всички нарушени пътни и улични бордюри.

2. Височината на уплътнената асфалтобетонова настилка след възстановяването трябва да е на нивото на пътното покритие към момента на възстановяването и не по-ниско от нивото на пътното платно след изтичане на гаранционния срок. В надлъжно отношение допустимото отклонение за равност е 5 мм на 3 м. във всяка една точка на възстановения участък.

3. Фугите между старата и новата настилки задължително се обработват с асфалтова паста или друг подходящ битумен материал.

4. В студено и влажно време се допуска възстановяване със студени асфалтови смеси с битумни емулсии, които трябва да отговарят на техническите спецификации на АПИ. 5. Изпълнението на всички пътни и асфалтови работи следва да е в пълно съответсвие с „Технически спецификации АПИ 2014“.

**Чл. 12** (1) Възстановяването на изкопите и повредите по тротоари и алеи се извършва с инертни материали – несортиран трошен камък до ниво земно легло.

(2) Възстановяването на улични тротоари с:

1. асфалтова настилка се извършва с несортиран трошен камък с дебелина на пласта 20см. и плътен асфалтобетон с дебелина 6 см;

2. бетонови плочи се извършва с плочи с дебелина 4 см, цименто-пясъчен р-р мин. 2 см, уплътнен несортиран трошен камък – 20 см;

3. вибропресовани бетонови павета се извършва с изделия с дебелина 6 см, цименто-пясъчен р-р мин. 2 см., уплътнен несортиран трошен камък – 205 см;

4. бетонови настилки се извършва с бетон клас C 12/15 – 12 см., пясък – 3 см., несортиран трошен камък – 20 см;

5. настилки от калдъръм, паваж, мрамор, каменни плочи, вибропресовани павета и др., съобразно конкретните специфични и технологични изисквания.

(3) Тротоарите се възстановяват с нови материали, съответстващи на съществуващата настилка, като настилките от плочи или павета се възстановяват с близки по цвят и еднакви по размер с демонтираните.

(4) В случай, че тротоарът завършва с тревна или свободна площ да се укрепва с градински бордюр. Височината на възстановения участък трябва да е същата като общата височина на тротоара. Не се допуска влагането счупени или пукнати плочи или павета.

(5**)** Изпълнението на всички пътни и асфалтови работи следва да е в пълно съответсвие с „Технически спецификации АПИ 2014“.

**Чл. 13** (1) Възстановяването на зелените площи се извършва с връщане на изкопаната почва, като същата се трамбова на пластове до 20 см.

(2) В случай, че отделения хумусен слой е недостатъчен, да осигури горен пласт от 15 см, доставя се и се внася такъв в необходимото количество за това. Възстановяването озеленяването се извършва по указания от ОП „Благоустрояване” Габрово.

**Чл.14** (1) Възстановяването при преминаване през поземлени имоти – общинска собственост се извършва с обратен насип от изкопаната почва, като същата се трамбова на пластове до 20 см.

(2) Възстановяването при преминаване през пътища без трайна настилка се извършва чрез профилиране с трошен камък мин 15 см, вкл.уплътняване.

**Чл. 15.** (1) При отстраняване на повреди или други причини за разкопаване на улични, пътни и тротоарни настилки и зелени площи, изпълнени по проекти, финансирани с европейски средства, възникнали в задължителния 5 годишен срок за осигуряване на устойчивост на проектите, или за повреди, възникнали в съответния гаранционен срок по отношение на обекти финансирани с общински средства, както и за повреди възникнали до 2/две/години по отношение на обекти, финансирани с общински средства, непопадащи в предходната хипотеза, със съгласувателното писмо се определят конкретни допълнителни изисквания, относно обхвата за възстановяване по широчината на прокопаваното трасе като: задължително машинно възстановяване на асфалтовата настилка по цялата широчина на улицата от бордюр до бордюр, пълно възстановяване по цялата широчина на тротоарната настилка с нови плочи или павета или асфалтова настилка, пълно възстановяване на растителност и дървета в зелените площи (декоративната растителност и елементите на парковото оборудване и др.) според спецификата на конкретния участък.

(2)При нанасяне на повреди по проводите на техническата инфраструктура, собственост на Общината или на трети лица, при извършване на прокопавания за водоснабдителни, канализационни, енергоснабдителни, газоснабдителни, топлоснабдителни и далекосъобщителни мрежи и техните отклонения, извършващият прокопаването незабавно (с предимство) отстранява тези повреди за своя сметка, преди възстановяване на настилките, с оглед обезпечаване на непрекъснатост на водоподаването, електроподаването, газоподаването, ползването на канали и др.

(3) Възстановяването на щетите по водопроводите, каналите, електрозахранващите, топлоснабдителните и далекосъобщителните кабели и газопроводите задължително се извършва от съответния оператор и се удостоверява с протокол, подписан от засегнатия оператор на съответната мрежа и изпълнителя на обекта.

**Чл. 16** (1) След издаване на съгласувателните писма по чл. 5 ал. 1 и чл. 9 от настоящите Правила и с оглед конкретни особеностите на терена, при необходимост, Кметът на общината или определено от него длъжностно лице, може да даде допълнителни указания за извършване на възстановителните работи, които стават неразделна част от документите по чл. 5 ал. 1 и чл. 9 и са задължителни за изпълнение.

(2) Завършването на възстановителните работи в указания срок, се установява с констативен протокол по чл. 17 от настоящите Правила при спазване разпоредбата на чл. 6 и чл.74 от ЗУТ.

**Чл. 17** (1) За установяване качеството на възстановителните работи в 7-дневен срок от завършване на необходимите възстановителни работи, се съставя двустранен протокол от упълномощени представители на Общината и на Възложителя/експлоатационното дружество при спазване разпоредбата на чл. 7 от настоящите Правила и чл.74 от ЗУТ.

(2) Наличието на неизвършени или некачествено извършени възстановителни работи се отразяват в констативния протокол и се предписва срок за изпълнението им.

**ГЛАВА ПЕТА**

**Гаранционна вноска за качествено изпълнение на възстановителните работи при разкопаване. Ред и условия за възстановяване**

**Чл. 18** (1) Като гаранция за качествено изпълнение на възстановителните работи при изпълнение на СМР, свързани с разкопаване при ново строителство и/или ремонт и/или реконструкция и/или присъединяване, възложителят /експлоатационното дружество внася гаранционна вноска в размер на:

* за асфалтови настилки на пътища, улици, площади (с 2 и повече пласта) - 130 лв/кв.м;
* за асфалтови настилки на тротоари (с 1 пласт) – 100 лв/кв.м;
* за тротоарни настилки с бетонови плочи – 70 лв./кв.м.;
* за тротоарни настилки с вибропресовани павета – 80 лв./ кв.м.;
* за алеи ( с вибропресовани павета ) – 80 лв./кв.м.;
* за озеленени тревни площи (градински, паркови, междублокови пространства) и залесени територии - по Наредбата за изграждане, поддържане и опазване на зелената система на територията на общината;
* за други благоустройствени обекти и елементи на градската среда – по анализ;
* за неурбанизирани територии – 5 лв/кв.м.;

(2) Гаранционната вноска се внася по депозитна сметка на Община Габрово:

Банкова сметка на Община Габрово

BG 52STSA93003305016910

BIC STSABGSF

БАНКА ДСК АД

**Чл. 19** (1) Внесената по чл. 18 гаранция за извършване на СМР в границата на урбанизирани територии, се освобождава както следва:

- 60% - след изтичане на 9 месеца изпитателен срок, който тече от съставянето на Протокола по чл. 17 ал.1. Липсата на отклонения в качествените показатели след изтичане на съответния изпитателен срок се констатират в двустранен протокол, подписан от поне двама служители на Община Габрово. При констатирани недостатъци гаранцията се задържа до отстраняване на констатираните дефекти.

- останалите 40% - след изтичане на 18 месеца изпитателен срок, който тече от съставянето на Протокола по    чл.17 ал.1. Липсата на отклонения в качествените показатели след изтичане на съответния изпитателен срок се констатират в двустранен протокол, подписан от поне двама служители на Община Габрово. При констатирани недостатъци остатъкът от гаранцията се задържа до отстраняване на констатираните дефекти.

**Чл. 20** (1) Внесената по чл. 18 гаранция за извършване на СМР в границата на неурбанизирани територии, се освобождава както следва:

- 60% - след изтичане на 6 месеца изпитателен срок, който тече от съставянето на Протокола по чл. 17 ал.1. Липсата на отклонения в качествените показатели след изтичане на съответния  изпитателен срок се констатират в двустранен протокол, подписан от поне двама служители на общината. При констатирани недостатъци гаранцията се задържа до отстраняване на констатираните дефекти.

- останалите 40% - след изтичане на 12 месеца за изпитателен срок, който тече от съставянето на Протокола по  чл.17 ал.1. Липсата на отклонения в качествените показатели след изтичане на съответния изпитателен срок се констатират в двустранен протокол, подписан от поне двама служители на общината. При констатирани недостатъци остатъкът от гаранцията се задържа до отстраняване на констатираните дефекти.

**Чл. 21** (1) При неспазване на указания срок за извършване на възстановителните работи повече от 3 дни на Възложителя /експлоатационното дружество, се задържа 5 % от внесената гаранционна вноска за всеки просрочен ден.

(2) При необходимост и при възникнал спор, относно качеството на възстановителните работи, се извършва проверка от акредитирана лаборатория, за сметка на възложителя/ експлоатационните дружества.

(3) Възложителят и експлоатационните дружества носят пълна имуществена отговорност за причинени щети и пропуснати ползи от свои виновни действия или бездействия при извършване на работите по смисъла на тези Правила.

**ГЛАВА ШЕСТА**

**условия и ред за организация на строителството в населените места и използване на тротоари, площади и други общински площи за разполагане на строителни и други помощни материали във връзка със строителни дейности**

**Чл. 22**. (1) Уличните платна и тротоари могат да се ползват при доказана необходимост за строителни площадки само след съгласие от Кмета на Община Габрово, а в отделни съставни места на общината и от кмета/км. наместник на населеното място, на база заявено писмено искане *(Образец N3), Приложение №3* към настоящите Правила.

(2) Физическите и юридическите лица, извършващи строеж или ремонт се задължават:

1. Да уреждат строителни площадки, съгласно даденото им разрешение, да складират, товарят и разтоварват строителни материали само на обезопасени площадки, а отпадъчните материали да извозват незабавно на общинското депо за ТБО срещу заплащане на фирмата, която го експлоатира или в частни имоти с писмено разрешение на собственика на имота.

2. Строителните площадки трябва да отговарят на следните условия:

2.1. Строителните площадки да се ограждат с плътни огради от LT ламарина или единични метални пана с добър естетически вид с минимум височина 2.00 метра

от нивото на терена. Допускат се изключения за част от оградите, при извършване на специфични СМР;

2.2. Да се монтират предпазни мрежи по фасадите след изпълнение на грубия строеж;

2.3. Да се монтират предпазни рампи, парапети и проходи върху тротоарите с цел безопасно и безпрепятствено преминаване на пешеходците покрай строежите;

2.4. Да се поставят информационни табели на обектите за разрешения строеж с

данни за инвеститор, проектант, строител, строителен надзор, срок за завършване и други;

2.5. При извършване на изкопни работи гумите на автомобилите да се измиват с цел

избягване замърсяване на пътната и уличната настилка;

3. Да възстановяват разкопаните и повредените части на улици, тротоари, бордюри, зелени площи, стълбове и други, общинска собственост, най-късно три дни след изтичане срока на съгласието по ал.1 и почистят района за своя сметка.

3.1. Възстановяването на засегнатите от строителството площи се извършва с нови материали, съгласувано с Община Габрово.

3.2. За възстановяването се съставя двустранен приемателен протокол между Община Габрово и инвеститора или строителя.

(3) Използването на общинските терени и площи за дейности посочени в ал.1 се извършват срещу заплащане на такса, определена от Общински съвет Габрово.

**Чл. 23**. Изпълнителят на строителството е длъжен при организиране и ползване на строителната площадка да взема необходимите мерки за запазване от повреди на проводи, съоръжения, тротоари, бордюри, настилки, стълбове, зелени площи, декоративни дървета и други. Всички повреди се отстраняват от ползвателя в определения срок.

**ГЛАВА СЕДМА**

**Административен контрол и административно-наказателна отговорност**

**Чл. 24** (1) Контролът по спазването на тези Правила се упражнява от определени от Кмета на Община Габрово длъжностни лица;

(2) Във връзка с изпълнение на функциите им по тези Правила, лицата по ал. 1 имат право:

1. на свободен достъп до строежите и съоръженията по време на извършване както на строително-монтажните, така и на възстановителните дейности;

2. да изискват всички необходими във връзка с горното документи, данни, писмени справки, обяснения и др. от възложителя, експлоатационното дружество, участниците в строителството, лицата които се намират на местостроежа, специализираните контролни органи, физически и юридически лица, държавни и общински органи, длъжностни лица и др.

**Чл. 25.** (1) В случай на установени нарушения на определените в настоящите правила ред и условия, свързани с разкопаване на благоустроени общински терени и зелени площи при извършване на строителни и монтажни работи на елементи от техническата инфраструктура, се задържа внесената гаранционна вноска по чл.18, съгласно разпоредбите на Глава Пета.

(2) Ако нарушенията по ал.1 представляват нарушения и на ЗУТ или друг нормативен акт, установяването им, издаването, обжалването и изпълнението на наказателните постановления се извършва по реда на съответния норамативен акт и Закона за административните нарушения и наказания.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Тези правила се приемат на основание чл.44, ал.2 от ЗМСМА, чл.71, чл.72 и чл.74 от ЗУТ, във връзка с § 5, т. 40 във вр. т.38 от ДР на Закона за устройство на територията, и са утвърдени със Заповед № 1578/08.08.2019г. на кмета на Община Габрово.

**Приложение 1**, към чл.4, ал.1 от Правилата

Образец № 1

**ДО**

**КМЕТА**

**НА ОБЩИНА ГАБРОВО**

**УВЕДОМЛЕНИЕ**

**за разкопаване на имоти – общинска собственост при ново строителство, ремонти и присъединявания**

*на основание чл.4, ал.1 от Правилата за реда и условията, свързани с разкопаване на благоустроени общински терени и зелени площи при извършване на строителни и монтажни работи на елементи от техническата инфраструктура на територията на община Габрово*

От ………………………………………………………..…………………

*(име, презиме, фамилия)*

в качеството си на…………………………….…………………………………………………

*(заемана длъжност)*

………………………………………………………………………..ЕИК……………..………. *(наименование на фирма/дружество)*

Адрес:…………………………………………………………………...……

Телефон за връзка…………………………….

**УВАЖАЕМА/И Г-ЖО/Г-Н КМЕТ,**

Уведомявам Ви за започване на строителни работи по разкопаване на терен, общинска собственост, във връзка с реализацията на обект, съгласно **Разрешение за строеж N:………………….. за:** ………………………………………..………………………………………………………

…………………………………………………………………………………………………..

УПИ/ПИ………………………………кв.…....…… нас. място: гр./с./……………………………….……

С цел……..……………………………………………………………………………………

*/електроснабдяване, водоснабдяване, канализация, газификация, топлоснабдяване, кабелни оператори и др./*

Вид на настилките, подлежащи на разкопаване:

* асфалтова настилка – …………………… м2;
* тротоарна настилка – …………………… м2;
* паважна настилка – ……………………... м2;
* зелени площи – ………………………….. м2.
* бетонов бордюр – ………………………... м'

Общ размер на гаранцията……………………………….лв.

Изкопните работи ще се извършат от ………………….г. – до …………………г.

Настилката ще се възстанови до …………………….г.

*(Срокът за възстановяване може да бъде коригиран при необходимост в съгласувателното писмо по чл.5)*

Техн. ръководител на обекта:……………………………………….…тел………...…………

Приложения:

1. Скица-предложение на разкопавания участък с обяснителна записка в случаите на чл. 151, ал. 1 от ЗУТ.

2. Копие на Проект за временна организация на движението (ВОБД), съгласуван със сектор „ПП – КАТ” при ОД на МВР при извършване на СМР в улична регулация.

3. Документ за внесена гаранционна вноска.

Дата:…………………. Заявител: ………………..

*/подпис/*

**Приложение 2**, към чл.7, ал.1 от Правилата

Образец № 2

**ДО**

**КМЕТА**

**НА ОБЩИНА ГАБРОВО**

**УВЕДОМЛЕНИЕ**

**за разкопаване в условия на авариен ремонт**

*на основание чл.7, ал.1 от Правилата за реда и условията, свързани с разкопаване на благоустроени общински терени и зелени площи при извършване на строителни и монтажни работи на елементи от техническата инфраструктура на територията на община Габрово*

От ………………………………………………………..…………………

*(име, презиме, фамилия)*

в качеството си на…………………………….…………………………………………………

*(заемана длъжност)*

………………………………………………………………………..ЕИК……………..………. *(наименование на фирма/дружество)*

Адрес:…………………………………………………………………...……

Телефон за връзка…………………………….

**УВАЖАЕМА/И Г-ЖО/Г-Н КМЕТ,**

Уведомявам Ви за започване на работите по разкопаване на терен общинска собственост, с цел отстраняване на авария на обект: ………………………………………

……………………………………………………………………………………………………

…………………………………………………………………………………………………………………….…………………………….………………………………………………..……

*(Описание на аварията - електроснабдяване, водоснабдяване, канализация, газификация, топлоснабдяване, кабелни оператори и др.)*

Констатирана на …….………/20….. год., находяща се в гр./с./……………..…….……

Ул. № …..…………………………………….………

Вид на настилките, подлежащи на разкопаване:

* асфалтова настилка – …………………… м2;
* тротоарна настилка – …………………… м2;
* паважна настилка – ……………………... м2;
* зелени площи – ………………………….. м2.
* бетонов бордюр – ………………………... м'

Общ размер на гаранцията………………………………..

Изкопните работи ще се извършат от ………………….г. – до …………………г.

Настилката ще се възстанови до …………………….г.

*(Срокът за възстановяване не може да бъде по-голям от 30 (тридесет) календарни дни* *от* *приключване на СМР-тата, свързани с аварийния ремонт)*

Техн. ръководител на обекта:………………………………………… тел……………………

**Приложения:**

1. Ситуация, изработена върху копие от ПУП или друг вид действащ план на разкопавания участък;

2. Снимки;

3. Проект за временна организация на движението, съгласувана със сектор „Пътна полиция”, когато това е необходимо;

4. Документ за внесена гаранционна вноска;

...................20....г. Заявил:/п/..................................

/.........................................../

**Приложение 3**, към чл.22, ал.1 от Правилата

Образец № 3

**ДО**

**КМЕТА**

**НА ОБЩИНА ГАБРОВО**

**И С К А Н Е**

**за ползване на части от тротоари, улични платна и свободни обществени площи при извършване на строителни и ремонтни дейности**

От

1. ................................................................................ /БУЛСТАТ/..........................

/ име собствено, бащино и фамилно- за физически лица; име на фирма/

живущ......................................................................... **телефон за връзка**: ...............................

/ област, община, град, село/

..................................................................................................................................................

/ЖК, ул., блок, вход, етаж, ап./

2. ....................................................................................... /БУЛСТАТ/...........................

/ име собствено, бащино и фамилно- за физически лица; име на фирма/

живущ.......................................................................... **телефон за връзка**: ..........................

/ област, община, град, село/

..................................................................................................................................................

/ЖК, ул., блок, вход, етаж, ап./

3. ....................................................................................../БУЛСТАТ/...........................

/ име собствено, бащино и фамилно- за физически лица; име на фирма/

живущ.............................................................................**телефон за връзка**: ..........................

/ област, община, град, село/

..................................................................................................................................................

/ЖК, ул., блок, вход, етаж, ап./

Моля /молим/ да се съгласите временно да ползвам/е **.............м2 площ**, публична общинска собственост при извършване на строителни и ремонтни работи (разполагане на строителна и транспортна техника) на обект:........................................... .....................................................................................................................................................

УПИ №............... кв. ................ по плана на ............................................................./ квартал/,

находящ се на ул. ……………………………….…………….......................................................

**за времето от ............................до............................вкл**.

С уважение:

1………………………..

2………………………..

3………………………..